Na temelju članka 6. stavka 1., članka 100. stavka 2. i članka 117. stavka 5. Zakona o socijalnoj skrbi (“Narodne novine” broj 157/13, 152/14, 99/15, 52/16, 16/17, 130/17, 98/19, 64/20. i 138/20) ) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13, 3/18. i 7/20), Općinsko vijeće Općine Kloštar Podravski na . sjednici održanoj 2021. donosi

**ODLUKU**

**o izmjenama i dopunama Odluke o socijalnoj skrbi na području Općine Kloštar Podravski**

**Članak 1.**

U Odluci o socijalnoj skrbi na području Općine Kloštar Podravski („Službeni glasnik Koprivničko-križevačke županije“ broj 16/11), članak 4. se mijenja te sada glasi:

„Korisnici socijalne skrbi (u daljnjem tekstu: korisnici) određeni ovom Odlukom su osobe koje ostvaruju pravo na:

-zajamčenu minimalnu naknadu,

- naknadu za troškove stanovanja,

-troškove ogrjeva,

- naknadu za osobne potrebe korisnika smještaja,

- jednokratnu naknadu,

- naknadu u vezi s obrazovanjem,

- osobnu invalidninu,

-doplatak za pomoć i njegu, status roditelja njegovatelja ili status njegovatelja,

- naknadu do zaposlenja,

- socijalne usluge,

- naknadu za ugroženog kupca energenata“.

**Članak 2.**

Članak 6. mijenja se i glasi:

„Pravo na naknadu za troškove stanovanja priznaje se korisniku zajamčene minimalne naknade“.

**Članak 3.**

Članak 7. mijenja se i glasi:

„Pravo na naknadu za troškove stanovanja priznaje se korisniku do iznosa polovice iznosa zajamčene minimalne naknade priznate samcu odnosno kućanstvu rješenjem Centra za socijalnu skrb.

Naknada za troškove stanovanja priznaje se prema utvrđenim stvarnim troškovima stanovanja ukoliko su oni manji od iznosa polovice iznosa zajamčene minimalne naknade,

Ukoliko su stvarni troškovi stanovanja veći od iznosa polovice iznosa zajamčene minimalne naknade, isplaćuje se naknada u iznosu polovice iznosa zajamčene minimalne naknade“.

**Članak 4.**

Članak 13. briše se.

**Članak 5.**

Članak 14. mijenja se i glasi:

**„**Postupak za ostvarivanje prava socijalne skrbi utvrđenih ovom Odlukom ne provodi se po odredbama Zakona o općem upravnom postupku, već se isti provodi podnošenjem zamolbe nadležnom upravnom tijelu odnosno Općinskom načelniku, koji će po spomenutoj zamolbi donijeti Zaključak“.

**Članak 6.**

Članak 16. mijenja se i glasi:

„O ostvarivanju prava na naknadu troškova stanovanja, uz priloženo Rješenje nadležnog Centra za socijalnu skrb o priznatom pravu na zajamčenu minimalnu naknadu, nadležno upravno tijelo Općine Kloštar Podravski donosi Rješenje kojim se odobrava pomoć do iznosa utvrđenog na način iz članka 7. ove Odluke.

O postupnom izvršavanju donesenog Rješenja nadležno tijelo iz stavka 1. ovog članka odlučuje posebnim zaključcima, u pravilu po dostavljenim računima za troškove iz članka 4. ove Odluke, vodeći računa da se podmirenje troškova stanovanja vrši postupno, do ukupnog iznosa određenog u Rješenju o ostvarivanju prava.

Pravo na naknadu za troškove stanovanja priznaje se od dana podnošenja zahtjeva i isplaćuje se za tekući mjesec, ako je zahtjev podnesen do 10-tog u mjesecu, a ako je zahtjev podnesen nakon 10-tog u mjesecu od prvog dana sljedećeg mjeseca.

Ako korisnik socijalne skrbi ne dostavi račune za podmirenje troškova stanovanja u visini odobrene pomoći do 31.12. tekuće godine, gubi pravo na isplatu preostalih troškova u toj godini.

U slučaju promijenjenih okolnosti koje su od utjecaja na korištenje priznatog prava, povećanje ili smanjenje iznosa pomoći priznaje se sljedećeg mjeseca, a gubitka prava s posljednjim danom u mjesec u kojem je promjena nastala“.

**Članak 7.**

Dosadašnji članci 14,15,16,17,18,19. i 20 pomiču se i postaju članci 13,14,15,16,17,18. i 19.

**Članak 8.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KLOŠTAR PODRAVSKI**

**KLASA: 550-01/21-01/**

**URBROJ: 2137/16-21-**

**Kloštar Podravski, 2021.**

**PREDSJEDNIK:**

**Antun Karas**